
ΑΠΟΣΠΑΣΜΑ                        
Από το πρακτικό της με αριθ. 42ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 368/2023
Στη Λευκάδα σήμερα  στις 3 του μηνός Οκτωβρίου του έτους 2023, ημέρα Τρίτη και ώρα 10:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 22161/29-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 10ο: Απόφαση Ο.Ε. για έγκριση μελέτης του έργου: «ΕΡΓΑ ΥΠΟΔΟΜΩΝ ΣΕ Κ.Χ. ΔΗΜΟΥ ΛΕΥΚΑΔΑΣ ΕΤΟΥΣ 2023» πρ/σμού με ΦΠΑ 70.000,00 €.

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

   
«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία

· Ν. 4555/19-07-2018 Πρόγραμμα ΚΛΕΙΣΘΕΝΗΣ

Με τη παρούσα μελέτη προβλέπονται εργασίες σε κοινοχρήστους χώρους στις Κοινότητες Αγίου Ηλία, Χορτάτων Νεοχωρίου, Καρυάς και Μαραντοχωρίου. Συγκεκριμένα :

· Άγιος Ηλίας 

Θα διαμορφωθεί ο χώρος που βρίσκεται κάτω από την πλατεία επι της Επαρχιακής οδού.

Για την οριοθέτηση του χώρου θα κατασκευαστούν δύο χαμηλές αργολιθοδομές δύο όψεων ύψους 1,20 μέτρων. Το εμβαδό του χώρου είναι 220 τ.μ. περίπου. Θα διαστρωθεί σκυρόδεμα κατηγορίας C16/20 επί δομικού πλέγματος. Στην συνέχεια θα πραγματοποιηθεί επίστρωση με πλάκες ακανόνιστες. Επειδή στον χώρο αυτό κάνει αναστροφή το λεωφορεία της γραμμής του ΚΤΕΛ Λευκάδας σε μια λωρίδα δεν θα στρωθούν πλάκες.

· Χορτάτα

Θα διαπλατυνθεί τμήμα δημοτικής οδού που βρίσκεται εντός οικισμού. Θα καθαιρεθεί παλιά ξηρολιθοδομή μήκους 35  μέτρων περίπου και μέσου ύψους 1,70μ. Στην συνέχεια θα εκτελεστούν εργασίες γενικών εκσκαφών για την διαπλάτυνση του δρόμου και θα πραγματοποιηθούν εργασίες εκσκαφής θεμελίων για την κατασκευή νέας αργολιθοδομής για την αντιστήριξη της ιδιοκτησίας ανάντη. Τέλος θα διαστρωθεί ο δρόμος με σκυρόδεμα κατηγορίας C16/20 επί δομικού πλέγματος

· Νεοχώρι

Στην κοινότητα Νεοχωρίου επί της πλατείας που βρίσκεται το πηγάδι θα κατασκευαστεί μια μεταλλική πέργκολα – στέγαστρο. Στο πηγάδι θα τοποθετηθεί διακοσμητικό παραδοσιακό μαγκάνι. Επίσης θα τοποθετηθούν δύο παγκάκια με μεταλλικό σκελετό και ξύλινες δοκίδες για κάθισμα και πλάτη. Τέλος θα τοποθετηθεί στον χώρο μια αφίσα- μουσαμάς που θα αποτυπώνει την φωτογραφία του αρχιτέκτονα  - αρχαιολόγου Βίλχεμ Νταίρπφελτ και μια πληροφοριακή πινακίδα που θα αναγράφει στοιχεία και πληροφορίες σχετικές νε το πηγάδι καθώς και ποιημα σύγχρονου Λευκαδίτη ποιητή.

· Καρυά - Μαραντοχώρι

Θα εκτελεστούν εργασίες οι οποίες απαιτούνται για τον φωτισμό των γηπέδων 5Χ5.

Τα γήπεδα είναι ίδιων διαστάσεων και οι εργασίες που πρόκειται να εκτελεσθούν είναι ίδιες και για τα δύο 

Συγκεκριμένα εκτός του χώρου των γηπέδων και σε συγκεκριμένες θέσεις κατάλληλες για τον βέλτιστο φωτισμό αλλά και την ασφάλεια των ατόμων που αθλούνται θα τοποθετηθούν ιστοί φωτισμού ύψους 9μ που θα φέρουν ο καθένας προβολέα LED 200W .

Για την όδευση του υπόγειου καλωδίου θα γίνει εκσκαφή ορύγματος στο χώρο περιμετρικά σε κατάλληλο βάθος με μηχανικά μέσα ή χειρονακτικά , έξω από το χώρο των γηπέδων. Στο όρυγμα θα οδεύσει σωλήνας Φ40 κατάλληλος  για διέλευση καλωδίου ΝΥΥ 4Χ2,5mm2 . Εκτός σωλήνα στο όρυγμα θα οδεύσει χαλκός 25mm2 για την γείωση των ιστών φωτισμού.  

Θα τοποθετηθούν 3 ιστοί φωτισμού ύψους 9μέτρων με προβολέα LED 200W σε κατάλληλες θέσεις έξω από την περίφραξη για τον φωτισμό του γηπέδου

Επίσης  θα τοποθετηθούν φρεάτια έλξης καλωδίων 40Χ40cm σε κάθε ιστό φωτισμού .

Η γραμμή ρευματοδότησης θα συνδεθεί μέσα στον Γενικό πίνακα σε  πίλαρ το οποίο θα τοποθετηθεί έξω από την περίφραξη του γηπέδου . Στο πίλαρ θα τοποθετηθεί ο πίνακας και τα κατάλληλα όργανα προστασίας για την ρευματοδότηση των ιστών φωτισμού  . Η γραμμή θα ασφαλιστεί με κατάλληλο διακοπτικό υλικό και όλα τα όργανα προστασίας (αυτόματες ασφάλειες, ρελλέ , χρονοδιακόπτη ) τοποθετημένα στον 
Πίνακα

Πιο αναλυτικά σε μετρήσιμα μεγέθη προβλέπονται οι παρακάτω εργασίες σε κάθε γήπεδο:

· Εκσκαφές  ορύγματος στο έδαφος   σε 30μ μήκος χ 0,20 χ0,50

· Εγκιβωτισμός σωληνώσεων (0,20μ χ0,30μ)

· Επίχωση σωλήνων μετά τον εγκιβωτισμό με κατάλληλα προϊόντα εκσκαφής  

· Αποκαταστάση του ορύγματος στο τελείωμα με σκυρόδεμα c16/20 10cm
· Κατασκευή 3 φρεατίων  έλξης καλωδίων 

· Προμήθεια και τοποθέτηση 40μ σωλήνων Φ40 για την διέλευση καλωδίου παροχής ρεύματος

· Προμήθεια και τοποθέτηση σιδηροσωλήνα 2 ½’’ για την στήριξη του παροχικού καλωδίου ρεύματος από ΔΕΔΔΗΕ

· Προμήθεια και τοποθέτηση 40μ καλωδίων 4Χ2,5mm2 για την τροφοδοσία των ιστών φωτισμού και του χαλκού γείωσης

· Προμήθεια και τοποθέτηση 3 ιστών φωτισμού με προβολέα led . 

   Η δαπάνη που απαιτείται είναι 56.451,61 Ευρώ  χωρίς ΦΠΑ ενω με ΦΠΑ 70.000,00 €

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 70.000,00 Ευρώ(με ΦΠΑ 24%).

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 70.000,00 ευρώ (με ΦΠΑ 24%)«ΕΡΓΑ ΥΠΟΔΟΜΩΝ ΣΕ Κ.Χ. ΔΗΜΟΥ ΛΕΥΚΑΔΑΣ ΕΤΟΥΣ 2023».


Η απόφαση αυτή πήρε αύξοντα αριθμό: 368/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

